- Անշուշտ: Վերջին տարիներին մի կերպ ենք գոյատևել: Ելույթի ժամանակ երբեմն տանիքը կաթում էր, իսկ ձմռանը դրսում ավելի տաք էր, քան շենքի ներսում: Մարդիկ վերարկուներով էին դիտում ներկայացումը: Սակայն անգամ այդ պայմաններում գալիս էին: Միանշանակորեն հետաքրքրությունը կմեծանա: Այսօր կրկեսային արվեստի զարգացման համար ոչ մի լումա չի ներդրվում, մինչդեռ սպորտային միջոցառումների համար միլիոնավոր ու նույնիսկ միլիարդավոր դոլարներ են ծախսվում: Չնայած իմ նկարագրած պայմաններին` կրկեսը մշտապես գործել է` անգամ պատերազմի տարիներին: Ի դեպ` այս օրերին ևս մեր աշխատանքները չեն դադարեցվել: Լեոնիդ Ենգիբարյանի անվան ստուդիա-դպրոցն իր գործունեությունը շարունակում է վարձակալած տարածքում: